cyanic-selkie/wikianc huggingface dataset:
পঠনবিকার
আগেভাগে শনাক্ত হলে এবং পঠন শিক্ষণে বিশেষায়িত দৃষ্টিভঙ্গির সহায়তা নিলে বেশিরভাগ পঠনবিকারগ্রস্ত শিশুকেই পঠন শেখানো সম্ভব। এজন্য পঠনবিকারগ্রস্ত ব্যক্তিটির চাহিদা অনুযায়ী শিক্ষণ পদ্ধতিতে অভিযোজন ঘটাতে হয় (খাপ খাইয়ে নিতে হয়)। যদিও এতে পঠনবিকারের মূলগত কারণের সমাধা হয় না, তা সত্ত্বেও এর ফলে এ-সংক্রান্ত উপসর্গগুলির মাত্রা বা ক্ষতি হ্রাস পেতে পারে। দৃষ্টিকে লক্ষ্য করে প্রদত্ত চিকিৎসাগুলি কার্যকর হয় না। পঠনবিকার অতিসাধারণ একটি শিখন প্রতিবন্ধিতা (learning disability) যা বিশ্বের সর্বত্র বিরাজমান। যেকোনও জনসমষ্টির ৩-৭% ব্যক্তি এর শিকার হয়ে থাকে। তবে কোনও জনসম্প্রদায়ের সর্বোচ্চ ২০% (প্রতি ৫ জনে ১ জন) কোনও না কোনও মাত্রায় পঠনবিকারজনিত লক্ষণ-উপসর্গ প্রকাশ করতে পারে। পুরুষদের মধ্যে পঠনবিকার বেশী ধরা পড়লেও বিশেষজ্ঞদের মতে এটি পুরুষ ও নারী উভয়কেই সমভাবে আক্রান্ত করে। কারও কারও মতে পঠনবিকারকে বৈকল্য বা বিকার হিসেবে গণ্য না করে একটি ভিন্ন উপায়ে শিখন হিসেবে গণ্য করাই শ্রেয়, যার সুবিধা-অসুবিধা দুই=ই বিদ্যমান।
যখন কোনও অতীতে স্বাভাবিকভাবে পঠনক্ষম ব্যক্তি পঠনক্ষমতা হারায়, তখন তাকে "শব্দান্ধতা" বা "শব্দবোধহীনতা" (Alexia অ্যালেক্সিয়া) বলে।
নিবেদিতা নাগ
নিবেদিতা নাগ (বিবাহের পূর্বে নিবেদিতা চৌধুরী) (৪ আগস্ট ১৯১৮ - ০৫ মে ২০১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের  একজন সংগ্রামী, বাংলা ভাষা আন্দোলনের এক নেত্রী ও শিক্ষাবিদ। তিনি কমিউনিস্ট স্বামী নেপাল নাগের সঙ্গে প্রথমদিকে পূর্ব পাকিস্তানের গোপন কমিউনিস্ট পার্টির এবং পরে পশ্চিমবঙ্গের কলকাতায় সাম্যবাদী আদর্শে এবং শেষে মার্কসবাদী কমিউনিস্ট পার্টির সঙ্গে যুক্ত থেকে নিবেদিত ছিলেন শোষিত মানুষের সংগ্রামে, বিশেষকরে নারী আন্দোলন ও সাম্যবাদী আন্দোলনে। বাংলা ভাষা আন্দোলনে তার কাজের স্বীকৃতি স্বরূপ বাংলাদেশ সরকার ২০০০ খ্রিস্টাব্দে ভাষা সৈনিক সম্মাননা প্রদান করে। মুক্তিযুদ্ধে অবদানের জন্য ২০১৩ সালে বাংলাদেশ সরকার তাকে স্বাধীনতা-মৈত্রী পদক প্রদান করে।
জন্ম ও প্রারম্ভিক জীবন
নিবেদিতা চৌধুরীর জন্ম ১৯১৮ খ্রিস্টাব্দের ৪ আগস্ট ব্রিটিশ ভারতের অধুনা বাংলাদেশের নারায়ণগঞ্জের আমলাপাড়ায় তার মাতুলালয়ে। মাতামহ আনন্দ রায়ের পরিবারে ছিল স্বাধীনতা সংগ্রামীদের আনাগোনা। পিতা অধ্যাপক সঞ্জীবকুমার চৌধুরী ছিলেন চট্টগ্রাম অস্ত্রাগার লুন্ঠনের নেতা সূর্য সেনের সহপাঠী। মাতা অমিয়বালা চৌধুরীও ছিলেন একজন স্কুল শিক্ষিকা। নিবেদিতার স্কুলজীবন শুরু হয়েছিল চট্টগ্রামের বিপ্লবী পরিবেশে। অল্প বয়সেই তিনি বিপ্লবীদের সঙ্গে যোগাযোগ রাখতেন, তাদের সাহায্যও করতেন। সেকারণে তিনি স্কুল থেকে বহিষ্কৃত হন। শেষে মামার বাড়ি নারায়ণগঞ্জের হাইস্কুলে ভর্তি হন এবং ১৯৩৪ খ্রিস্টাব্দে ম্যাট্রিক পাশ করেন। ম্যাট্রিক পাশের পর তিনি কলকাতার বেথুন কলেজে ভর্তি হন এবং সর্বভারতীয় ছাত্র ফেডারেশনের সক্রিয় সদস্য হন। ছাত্র সংগঠনের ডাকে ধর্মঘট সংগঠিত করতে গিয়ে কলেজ থেকেও বহিষ্কৃত হন। শেষে চট্টগ্রামে ফিরে যান এবং ১৯৩৮ খ্রিস্টাব্দে চট্টগ্রাম কলেজ থেকে স্নাতক হন। ১৯৪১ খ্রিস্টাব্দে ঢাকা বিশ্ববিদ্যালয় হতে ইংরাজী ভাষা ও সাহিত্যে এম.এ পাশ করেন।
কর্মজীবন ও রাজনৈতিক ক্রিয়াকলাপ
এম.এ পাশের পর শিক্ষকতা দিয়ে কর্মজীবন শুরু করেন। তিনি ঢাকা ও কলকাতাতেও অধ্যাপনা করেছেন। নারায়ণগঞ্জের সরকারি তোলারাম কলেজ প্রতিষ্ঠায় অগ্রণী ভূমিকা নেন এবং ১৯৪৭ খ্রিস্টাব্দের ওই কলেজের অধ্যক্ষা ছিলেন তিনি। সেই সঙ্গে অবিভক্ত বাংলার কমিউনিস্ট আন্দোলনের ঢাকা জেলার মহিলা আত্মরক্ষা সমিতি'র সম্পাদক এবং পরে ১৯৪৩ খ্রিস্টাব্দে কমিউনিস্ট পার্টির নিয়মিত সদস্য হন এবং একনিষ্ঠ কর্মী হিসাবে গুরুত্বপূর্ণ অবস্থানে ছিলেন। ১৯৪৩ খ্রিস্টাব্দের ১৭ মে পরিবারের অমতে কমরেড নেপাল নাগকে বিবাহ করেন।
তাদের পুত্র সুজয় নাগ রিউম্যাটিক হার্টের অসুখে আক্রান্ত হওয়ায় নিবেদিতা নাগ ১৯৫৫ খ্রিস্টাব্দে পূর্ব পাকিস্তান থেকে কলকাতায় চলে আসেন। কিন্তু পূর্ব পাকিস্তানের তথা পরবর্তীতে বাংলাদেশের নারী আন্দোলন পুরোধা ব্যক্তিত্ব ছিলেন। কমিউনিস্ট পার্টির নারী সংগঠনে কাজ করতে গিয়ে তিনি সহযোদ্ধা হিসেবে পেয়েছেন আশালতা সেন, লীলা রায়, মণিকুন্তলা সেন ও সুফিয়া কামালের মতো বরেণ্য নেত্রীদের। অপরদিকে তার স্বামী নেপাল নাগ ১৯৬৪ খ্রিস্টাব্দে ভেঙ্গে যাওয়া আন্তর্জাতিক কমিউনিস্ট পার্টির চীনের নীতির পক্ষে সমর্থন জানিয়ে কলকাতায় সিপিএমের রাজনীতিতে যুক্ত হন। চরম অসুস্থ অবস্থায় তিনি প্রয়াত হন ১৯৭৮ খ্রিস্টাব্দের ৫ অক্টোবর।
ভাষা আন্দোলন ও মুক্তিযুদ্ধে অবদান
১৯৪৮ খ্রিস্টাব্দের ২৩ জানুয়ারি পাকিস্তানের গণপরিষদে বাংলা ভাষার দাবি নাকচ হয়ে গেলে বিচ্ছিন্নভাবে শুরু হয় ছাত্র আন্দোলন। সেখানে লিলি খান, লায়লা সামাদ মনোরমা বসু সহ অন্যদের সঙ্গে নিবেদিতাও সামিল হন। এই ভাষা আন্দোলনের সময় থেকেই কমিউনিস্ট পার্টির সর্বক্ষণের কর্মী হন।
শহীদুল্লা কায়সার ছিলেন তাঁর অনুজপ্রতিম সহযোদ্ধা। ভাষা আন্দোলনের সময় একই কমিউনে ছিলেন তাঁরা। কলকাতায় অবস্থানের কারণে যদিও তিনি একাত্তরে মুক্তিযুদ্ধে প্রত্যক্ষে অংশ নিতে পারেন নি। তবে কমিউনিস্ট পার্টির সদস্য হিসাবে যুদ্ধরত কমরেডদের এবং নির্যাতিত, দুর্গত মানুষের পাশে দাঁড়ান। মুক্তিযুদ্ধের দিনগুলিতে কলকাতায় তাঁর বাসস্থান ছিল বাংলাদেশের বামপন্থী মুক্তিযোদ্ধাদের অন্যতম আশ্রয়স্থল।
জীবনাবসান
বাংলা ভাষা আন্দোলনের সৈনিক, মুক্তিযুদ্ধের সহযোদ্ধা ও শিক্ষাবিদ অধ্যাপক নিবেদিতা নাগ ২০১৩ খ্রিস্টাব্দের মে মাসের প্রথম দিক থেকেই বার্ধক্যজনিত কারণে অসুস্থ ছিলেন। ৫ মে রবিবার সকালে কলকাতার এক বেসরকারি হাসপাতালে চিকিৎসাধীন অবস্থায় শেষ নিঃশ্বাস ত্যাগ করেন। ওই দিনই কলকাতার কেওড়াতলা মহাশ্মশানে তার শেষকৃত্য সম্পন্ন করা হয়। মৃত্যুকালে তার বয়স হয়েছিল ৯৪ বৎসর।
১১৩৮-এর আলেপ্পো ভূমিকম্প
১১৩৮ সালের আলেপ্পোর ভূমিকম্প ইতিহাসের সবচেয়ে মারাত্মক ভূমিকম্পগুলির মধ্যে অন্যতম। এর নামটি উত্তর সিরিয়ার উত্তর আলেপ্পো শহর থেকে নেওয়া হয়েছিল। যেখানে সবচেয়ে বেশি হতাহত হয়েছিল। ১১ অক্টোবর ১১৩৮ সালে এই ভূমিকম্প হয়েছিল এবং এর আগের দশমীতে ছোট্ট একটি ভূমিকম্প হয়। এটি প্রায়শই ইতিহাসের তৃতীয় মারাত্মক ভূমিকম্প হিসাবে তালিকাভুক্ত। চীনের শেনেসি এবং থাংশান ভূমিকম্পের পরেই এর স্থান। তবে, ১১৩৭ সালের নভেম্বর মাসে জাজিরা সমভূমিতে ভূমিকম্প এবং ট্রান্সককেশীয় শহর গাঞ্জায় ১১৩৯ সালের ৩০ সেপ্টেম্বরের বিশাল ভূমিকম্পের সাথে এই ভূমিকম্পের ঐতিহাসিক সমন্বয়ের উপর ভিত্তি করে ২৩০,০০০ জনের মৃত্যুর ঘটনা ঘটেছে। ১৫শ শতকে ইবনে তাঘরিবির্দি সর্বপ্রথম ২৩০,০০০ জনের মৃত্যুর কথা উল্লেখ করেন।
পটভূমি
আলেপ্পো ভূতাত্ত্বিক ত্রুটির "মৃত সাগর ট্রান্সফর্ম সিস্টেমের" উত্তর অংশ বরাবর অবস্থিত, যা আফ্রিকান প্লেট থেকে আরব প্লেট কে পৃথক কারী একটি প্লেট সীমানা। এই অঞ্চলে দুটি তীব্র ভূমিকম্পের ঘটনা ঘটেছিল। যার প্রথম ধাপ শুরু হয় অক্টোবর, ১১৩৮ সালে এবং শেষ হয় জুন, ১১৩৯ সালে। এবং দ্বিতীয় ধাপের শুরু হয় সেপ্টেম্বর, ১১৫৬ সালে, এবং শেষ হয় মে, ১১৫৯ সালে। এই ভূমিকম্পটি পূর্বাপেক্ষা তীব্র ছিল। প্রথম ধাপ আলেপ্পোর আশেপাশের এলাকা এবং এদেসা অঞ্চলের পশ্চিম অংশ (আধুনিক সানলউরফা, তুরস্ক) কম্পিত করে। দ্বিতীয় ধাপে উত্তর-পশ্চিম সিরিয়া, উত্তর লেবানন এবং আন্তাকিয়া (দক্ষিণ তুরস্কের আধুনিক আন্তাকিয়া) এলাকা বিধ্বংসী ভূমিকম্পের সম্মুখীন হয়। দ্বাদশ শতাব্দীর মাঝামাঝি সময়ে, উত্তর সিরিয়া একটি যুদ্ধ বিধ্বস্ত ভূমি ছিল। পশ্চিম ইউরোপীয়দের দ্বারা গঠিত ক্রুসেডার রাষ্ট্র ও এন্টিওচ রাষ্ট্র উত্তর সিরিয়ার মুসলিম রাষ্ট্র এবং জাজিরা ও আলেপ্পো এবং মসুলের সাথে ক্রমাগত সশস্ত্র সংঘাতের মধ্যে ছিল।
বিবরন
দামেস্কের সেই সময়ের এক কালজয়ী ঐতিহাসিক ইবনে আল-কালানিসী বুধবার, ১১ ই অক্টোবর, ১১৩৩ সালে মূল ভূমিকম্প লক্ষ্য করেছিলেন। ইবনে আল-কালানিসী লিখেছেন যে, এটির আগে ১০ ই অক্টোবর একটি প্রাথমিক ভূমিকম্প হয়েছিল এবং ২০ অক্টোবর রাতে আবার হয়েছিল ছিল। ২৫ অক্টোবর, ৩ অক্টোবর, ১ নভেম্বর রাতে এবং সর্বশেষ ৩ নভেম্বর ভোরে ভূমিকম্প হয়। তবে পরবর্তী যুগের লেখক কামাল উদ্দ্বীন ১৯-২০ অক্টোবর মাত্র একটি ভূমিকম্প লক্ষ্য করেছিলেন, যা আল-কালানিসীর বিবরণের সাথে একমত নয়। আল-কালানিসী ও অন্যান্য ঐতিহাসিকদের বিবরন ১০ ও ১১ অক্টোবর তারিকে ভূমিকম্প হওয়া কে সমর্থন করে। তাই ১১ ই অক্টোবর তারিখে ভূমিকম্প হওয়াকে অনুমোদনযোগ্য বলে বিবেচনা করা হয়।
সেই সময়কালে কয়েক হাজার লোকের বিশাল একটি শহর আলেপ্পোর বাসিন্দারা কম্পনের ফলে সতর্ক হয়েছিল এবং মূল ভূমিকম্পের আগেই গ্রামাঞ্চলে পালিয়ে যায়। দুর্গের প্রাচীরগুলিও দুর্গের পূর্ব ও পশ্চিম দেয়ালের মতো ধসে পড়েছিল। তাদের নির্মাণে ব্যবহৃত পাথরগুলি রাস্তায় পড়ার কারনে অসংখ্য বাড়িঘর ধ্বংস হয়ে গিয়েছিল। ক্ষয়ক্ষতির সময় থেকে প্রাপ্ত সূত্রগুলি কেবলমাত্র এই পর্যন্ত সীমাবদ্ধ যে, আলেপ্পো শহর ধ্বংস হয়ে গিয়েছিল, যদিও তুলনার বিবরনে বোঝা যায় যে তারা ভূমিকম্পের সবচেয়ে বেশি ক্ষতিগ্রস্ত হয়নি।
মূল ভূমিকম্প এবং এর পরবর্তি ভূমিকম্প দামেস্কে অনুভূত হয়েছিল, তবে জেরুজালেমে নয়। আর রাক্কাহের মাটির গর্তে পরে লোকজনের মৃত্যুর জন্য আলেপ্পোর ভূমিকম্পকে ভুলভাবে দায়ী করা হয়, দ্বাদশ শতাব্দীর শেষের দিকে এই বিবরনটি উল্লেখ করেন, সিরিয়ার মাইকেল। কিন্তু এই বিবরনটি ভুল ছিল।
সানা অবরোধ (৫৭০)
সানা অবরোধ হল সাসানীয় সামরিক কর্মকর্তার ভাহরেজের অধীনে ৫৭০ সালে সানার আকসুমীয় শহরে করা একটি অবরোধ।
আবু জাফর মোহাম্মদ মঈনউদ্দিন
আবু জাফর মোহাম্মদ মঈনউদ্দিন বাংলাদেশের চাঁদপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন কুমিল্লা-২২ আসনের সংসদ সদস্য ছিলেন।
প্রাথমিক জীবন
আবু জাফর মোহাম্মদ মঈনউদ্দিন চাঁদপুরের হাজীগঞ্জের ছয়ছিলা গ্রামে জন্মগ্রহণ করেন। তার মেয়ে নূরজাহান বেগম মুক্তা আইনজীবী ও দশম জাতীয় সংসদের সংরক্ষিত নারী আসন-৪২ থেকে মনোনীত সংসদ সদস্য ছিলেন।
রাজনৈতিক জীবন
আবু জাফর মোহাম্মদ মঈনউদ্দিন আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ স্বাধীনতা উত্তর দেশ পুনর্গঠনে দায়িত্ব পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২২ আসন থেকে সংসদ সদস্য নির্বাচিত হন।
মিষ্টি হাব
ইতিহাস
মিষ্টি হাব, মুখ্যমন্ত্রী মমতা বন্দ্যোপাধ্যায়ের মস্তিষ্কপ্রসূত একটি উদ্যোগ, যা পশ্চিমবঙ্গ আবাসন পরিকাঠামো উন্নয়ন সংস্থা (হিডকো) দ্বারা বিকাশ করা হয়। ২০১৬ সালে হিডকো প্রকল্পটি কথা চিন্তা করে এবং ২০১৭ সাল থেকে তা বাস্তবায়নে কাজ শুরু করে। ২০১৮ সালের ৫ই জুলাই রাজ্যের নগর উন্নয়ন মন্ত্রী ফিরহাদ হাকিম এটির উদ্বোধন করেন। হাবটিতে কলকাতার ১০টি জনপ্রিয় ও বিশিষ্ট মিষ্টি প্রস্তুতকারক সংস্থার দোকান রয়েছে, পাশাপাশি রাজ্যের বিভিন্ন জেলার একটি মিষ্টির দোকান রয়েছে, যা সময়ে সময়ে পরিবর্তিত হয় এবং অন্যান্য জেলার দোকানগুলিকে তাদের বিশেষ মিষ্টি সরবরাহ করার সুযোগ দেওয়া হয়। গুণমান ও শ্রেণী বজায় রাখতে, হাবে আসতে সমস্ত মিষ্টির দোকানকে মিষ্টি শিল্পে ২৫ বছর বা তার বেশি বছর কাজের অভিজ্ঞতার শর্ত রয়েছে।
সময়
সারা পশ্চিমবঙ্গ থেকে বিভিন্ন ধরনের নতুন ও ঐতিহ্যবাহী মিষ্টি সরবরাহকারী মিষ্টি হাবের মোট ১১ টি দোকান দুপুর ১২টা থেকে রাত ৯টা পর্যন্ত খোলা থাকে।
২০১৪ আইসিসি বিশ্ব টুয়েন্টি২০ স্কোয়াড
অত্র নিবন্ধটি ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণকারী দলসমূহের সদস্যদের তালিকা।
পরিবর্তনসমূহ
ইংল্যান্ডের ব্যাটসম্যান জো রুট ওয়েস্ট ইন্ডিজের বিপক্ষে ৩য় একদিনের আন্তর্জাতিকে তার ডানহাতে বৃদ্ধাঙ্গুল ভেঙ্গে ফেলেন। এরফলে তিনি প্রতিযোগিতা থেকে নিজ নাম প্রত্যাহার করেন ও ইয়ান বেল তার স্থলাভিষিক্ত হন। ওয়েস্ট ইন্ডিজের বিপক্ষে ৩য় টুয়েন্টি২০ আন্তর্জাতিকের পূর্বে ইংল্যান্ডের অল-রাউন্ডার বেন স্টোকস ড্রেসিং রুমে হাত মচকিয়ে ফেলেন। তার স্থলাভিষিক্ত হবেন ক্রিস উকস। পায়ের পাতায় সংক্রমণ ঘটায় এ প্রতিযোগিতা থেকে দূরে থাকবেন অস্ট্রেলীয় বোলার মিচেল জনসন। ডগ বলিঙ্গারকে তার স্থলাভিষিক্ত করা হয়।
১৬ মার্চ ডাচ কোচিং স্টাফ এক বিবৃতিতে বলেন যে, ডাচ ব্যাটসম্যান টিম গ্রুইজটার্স আহত হওয়ায় তার পরিবর্তে টম কুপারকে অন্তর্ভুক্ত করা হয়েছে। কিন্তু, গ্রুইটজার্স মন্তব্য করেছেন এয, তিনি আদৌ আহত হননি এবং কোচিং স্টাফ আইন ভঙ্গ করেছেন, ক্রিকেটের অগ্রযাত্রাকে বাঁধাগ্রস্ত করেছেন এবং সর্বোপরি প্রতারণা করেছেন।
🇦🇫 [[afghanistan]]
কোচ: কবির খান
🇧🇩 [[bangladesh]]
কোচ: শেন জার্গেনসেন
thumb|right|বাংলাদেশের অধিনায়ক মুশফিকুর রহিম ব্যাটিংরত অবস্থায়।
🇭🇰 [[hong kong]]
কোচ: চার্লি বার্ক
{| border="0" style="width:100%;"
🇳🇱 [[netherlands]]
{| border="0" style="width:100%;"
🇦🇪 [[united arab emirates]]
কোচ: আকিব জাভেদ
{| border="0" style="width:100%;"
🇿🇼 [[zimbabwe]]
কোচ: অ্যান্ডি ওয়ালার
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 [[england]]
কোচ: অ্যাশলে জাইলস
thumb|right|বোলিংরত অবস্থায় স্টুয়ার্ট ব্রড, ইংল্যান্ডের অধিনায়কত্ব করবেন।
{| border="0" style="width:100%;"
🇳🇿 [[new zealand]]
কোচ: মাইক হেসন
thumb|right|নিউজিল্যান্ডের অধিনায়করূপে ব্রেন্ডন ম্যাককুলাম মনোনীত হয়েছেন।
{| border="0" style="width:100%;"
🇿🇦 [[south africa]]
{| border="0" style="width:100%;"
🇱🇰 [[sri lanka]]
কোচ: পল ফারব্রেস
🇦🇺 [[australia]]
কোচ: ড্যারেন লেহম্যান
thumb|right|অস্ট্রেলিয়ার অধিনায়ক হিসেবে রয়েছেন জর্জ বেইলি।
{| border="0" style="width:100%;"
🇮🇳 [[india]]
কোচ: ডানকান ফ্লেচার
thumb|right|ভারতের অধিনায়ক হিসেবে রয়েছেন মহেন্দ্র সিং ধোনি। {| border="0" style="width:100%;"
🇵🇰 [[pakistan]]
কোচ: মইন খান
thumb|right|মোহাম্মদ হাফিজ পাকিস্তান দলের অধিনায়কত্ব করেন।
[[undefined]]
কোচ: অটিস গিবসন
thumb|right|[[ড্যারেন স্যামি ওয়েস্ট ইন্ডিজ দলের অধিনায়কের দায়িত্ব পালন করেন।]]
শক্তিগড়
শক্তিগড় শব্দটি উল্লেখ করতে পারে:
গ্যাব্রিয়েল বোরিক
গ্যাব্রিয়েল বোরিক ফন্ট ( জন্ম: ১১ ফেব্রুয়ারি ১৯৮৬), চিলির একজন মধ্য-বামপন্থী রাজনীতিবিদ, চিলির নবনির্বাচিত রাষ্ট্রপতি, যিনি ১১ মার্চ ২০২২-এ দায়িত্ব গ্রহণ করবেন।
তিনি তার দেশের সর্বকনিষ্ঠ শাসক এবং বিশ্বের দ্বিতীয় সর্বকনিষ্ঠ রাষ্ট্রপতি হবেন।
হান্স ফন ইউলার-শেলপিন
হান্স কার্ল আগস্ট সাইমন ফন ইউলার-শেলপিন (১৫ ফেব্রুয়ারি ১৮৭৩ – ৭ নভেম্বর ১৯৬৪) ছিলেন একজন জার্মান বংশোদ্ভূত সুইডিশ বায়োকেমিস্ট (জৈব-রসায়নবিদ)। তিনি চিনি এবং এনজাইমের (উৎসেচক) উর্বরতা নিয়ে তদন্তের জন্য আর্থার হার্ডেনের সাথে ১৯২৯ সালে রসায়নে নোবেল পুরস্কার লাভ করেন। তিনি স্টকহোম বিশ্ববিদ্যালয়ের (১৯০৬-১৯৪১) সাধারণ ও জৈব রসায়নের অধ্যাপক এবং এর ইনস্টিটিউট ফর অর্গানিক-কেমিক্যাল রিসার্চ (অনু: জৈব-রাসায়নিক গবেষণাগার) (১৯৩৮-১৯৪৮) এর পরিচালক ছিলেন। ইউলার-শেলপিন উপসালার রসায়নবিদ পির টিওডর ক্লেভের কন্যা অ্যাস্ট্রিড ক্লেভকে বিয়ে করেন এবং লিওনহার্ড ইউলার তার দূর সম্পর্কের আত্মীয় ছিলেন। ১৯৭০ সালে তাঁর পুত্র উলফ ফন ইউলার চিকিৎসাবিজ্ঞানে নোবেল পুরস্কার লাভ করেন।
ব্যক্তিগত জীবন
থাম্ব|জেনারেল বাউয়ার (বামে )এবং অধ্যাপক হান্স ফন ইউলার-শেলপিন (ডানে) ইউলার-শেলপিন ১৮৭৩ সালের ১৫ ফেব্রুয়ারি জার্মানির আউগসবুর্গে জন্মগ্রহণ করেন। তার পিতা রয়েল বাভারিয়ান রেজিমেন্টের একজন ক্যাপ্টেন ছিলেন, যাকে শীঘ্রই মিউনিখে স্থানান্তর (বদলি) করা হয়। শৈশবে তিনি তার দাদীর সাথে তার বেশিরভাগ সময় ওয়াসারবার্গ অ্যাম ইন-এ কাটান। তিনি আউগসবুর্গের রয়্যাল জুনিয়র হাই স্কুলে (পূর্ব নাম, হলবিইন ব্যায়ামাগার) ও পরবর্তিতে ওয়ার্জবুর্গ এবং উলমে ভর্তি হন। বাভারিয়ান প্রথম ফিল্ড আর্টিলারি রেজিমেন্টে (কামান সেনাদল) এক বছরের স্বেচ্ছাসেবক হিসেবে কাজ করার পর তিনি রঙ তত্ত্বের প্রতি আগ্রহী হন এবং মিউনিখ একাডেমি অফ পেইন্টিং (মিউনিখ চারুকলা একডেমি) (১৮৯১-১৮৯৩) চিত্রাঙ্কন শিক্ষা শুরু করেন। তিনি স্মিড-রিউট এবং লেনবাখের অধীনে অধ্যয়ন শুরু করেন। যিনি বাস্তববাদী শৈলীর একজন জার্মান চিত্রশিল্পী। তাই তিনি এমিল ফিশার এবং এ রোজেনহাইমের অধীনে রসায়ন অধ্যয়ন করতে বার্লিন বিশ্ববিদ্যালয়ে ভর্তি হন এবং এমিল ওয়ারবুর্গ এবং মাক্স প্লাংকের অধীনে পদার্থবিজ্ঞান অধ্যয়ন করন। সেখানে ১৮৯৫ সালে তিনি ডক্টরেট ডিগ্রি লাভ করেন।
১৮৯৯ সালে ইউলার-শেলপিন স্টকহোমের রয়্যাল ইউনিভার্সিটিতে প্রভাষক নিযুক্ত হন। সেখানে তিনি ভ্যান 'টি হফ-এর গবেষণাগার পরিদর্শন শুরু করেন, যিনি ভালটার নের্ন্‌স্টের সাথে বিজ্ঞানের প্রতি ইউলার-শেলপিনকে প্রভাবিত করেছিলেন।
১৯০২ সালে তিনি সুইডিশ নাগরিকত্ব গ্রহণ করেন। তা সত্ত্বেও প্রথম বিশ্বযুদ্ধের সময় ইউলার-শেলপিন জার্মান বিমান বাহিনীতে স্বেচ্ছাসেবক হিসেবে যোগদান করেন। দ্বিতীয় বিশ্বযুদ্ধের সময় তিনি জার্মান পক্ষে একটি কুটনৈতিক মিশনে কাজ করেন।
১৯০৬ সালে তিনি স্টকহোমের রয়েল ইউনিভার্সিটির জেনারেল এবং জৈব রসায়নের অধ্যাপক নিযুক্ত হন। ১৯২৯ সালে নট, অ্যালিস ওয়ালেনবার্গ ফাউন্ডেশন এবং স্টকহোমে আন্তর্জাতিক শিক্ষা বোর্ডের রকফেলার ফাউন্ডেশনের ভিটামিন ইন্সটিটিউট ও ইন্সটিটিউট অব বায়োকেমিস্ট্রি প্রতিষ্ঠিত হয়। এবং ইউলার-শেলপিন।  তার পরিচালক হিসেবে নিযুক্ত হন। ১৯৪১ সালে তিনি শিক্ষকতা থেকে অবসর নেন, কিন্তু তার গবেষণা অব্যাহত রাখেন।
হান্স ফন ইউলার-শেলপিন দুইবার বিয়ে করেন। তার প্রথম স্ত্রী ছিলেন অ্যাস্ট্রিড ক্লেভ, যিনি প্রথম সুইডিশ মহিলা যিনি বিজ্ঞানের ডক্টরেট ডিগ্রী অর্জন করেন। ১৯১৩ সালে তিনি এলিজাবেথ ব্যারোনেস আফ উগলাসকে (১৮৮৭-১৯৭৩) বিয়ে করেন, যিনি ইউলার-শেলপিনকে তার গবেষণায় সহযোগিতা করেছিলেন। তার পুত্র উলফ ফন ইউলার (১৯০৫ - ১৯৮৩) একজন সুপরিচিত শারীরতত্ত্ববিদ ছিলেন এবং ১৯৭০ সালে তিনি সিন্যাপসের ওপর নোরপাইনফ্রাইনের রাসায়নিক প্রকৃতি নিয়ে গবেষণার জন্য নোবেল পুরস্কার লাভ করেন। ১৯৩১ সালে তার কন্যা কারিন ফন ইউলার-শেলপিন লেখক স্ভেন স্টল্পকে বিয়ে করেন।
জীবদ্দশায় ইউলার-শেলপিন বেশ কিছু মনোগ্রাফ তৈরি করেন যেমন: বায়োকেমিস্ট্রি অফ টিউমার, বোলেসল স্কারজিনস্কি, যা ১৯৪২ সালে প্রকাশিত হয় এবং অন্যটির শিরোনাম দ্যা কেমোথেরাপি অ্যান্ড প্রোক্সিস অব ক্যান্সার, যা ১৯৬২ সালে প্রকাশিত হয়।
ইউলার-শেলপিন ৬ নভেম্বর ১৯৬৪ সালে ৯১ বছর বয়সে স্টকহোমে মারা যান।
নোবেল পুরস্কার লাভ
১৯২৯ সালে ইউলার-শেলপিন এবং আর্থার হার্ডেন কার্বোহাইড্রেট অ্যালকোহলযুক্ত গাঁজন এবং এনজাইমের (উৎসেচক) ভূমিকা নিয়ে গবেষণার জন্য রসায়নে নোবেল পুরস্কার লাভ করেন।
শেখ মুজিবুর রহমান
শেখ মুজিবুর রহমান (১৭ই মার্চ ১৯২০ – ১৫ই আগস্ট ১৯৭৫), সংক্ষিপ্তাকারে শেখ মুজিব বা বঙ্গবন্ধু, ছিলেন বাংলাদেশের প্রথম রাষ্ট্রপতি ও দক্ষিণ এশিয়ার অন্যতম প্রভাবশালী রাজনৈতিক ব্যক্তিত্ব। তিনি ভারত বিভাজন আন্দোলনে সক্রিয় অংশগ্রহণ করেন এবং পরবর্তীকালে পূর্ব পাকিস্তানকে স্বাধীন দেশ হিসেবে প্রতিষ্ঠার সংগ্রামে কেন্দ্রীয়ভাবে নেতৃত্ব প্রদান করেন। শুরুতে তিনি আওয়ামী লীগের সভাপতি, এরপর বাংলাদেশের প্রধানমন্ত্রী এবং পরবর্তীকালে বাংলাদেশের রাষ্ট্রপতির দায়িত্ব পালন করেন। পূর্ব পাকিস্তানের রাজনৈতিক স্বায়ত্তশাসন অর্জনের প্রয়াস এবং পরবর্তীকালে ১৯৭১ খ্রিষ্টাব্দে বাংলাদেশের স্বাধীনতা আন্দোলন ও বাংলাদেশের মুক্তিযুদ্ধের পেছনের কেন্দ্রীয় ব্যক্তিত্ব হিসেবে শেখ মুজিবুর রহমানকে সর্বাধিক গুরুত্বপূর্ণ চরিত্র হিসেবে কৃতিত্বের স্বীকৃতিস্বরূপ তাকে বাংলাদেশের “জাতির জনক” বা “জাতির পিতা” হিসেবে অভিহিত করা হয়। এছাড়াও তাকে প্রাচীন বাঙালি সভ্যতার আধুনিক স্থপতি ও সর্বকালের সর্বশ্রেষ্ঠ বাঙালি হিসেবে বিবেচনা করা হয়। জনসাধারণের কাছে তিনি “শেখ মুজিব” বা “শেখ সাহেব” নামে এবং তার উপাধি “বঙ্গবন্ধু” হিসেবেই অধিক পরিচিত। তার কন্যা শেখ হাসিনা বাংলাদেশের বর্তমান প্রধানমন্ত্রী।
১৯৪৭ খ্রিষ্টাব্দে ভারত বিভাগ পরবর্তী পূর্ব পাকিস্তানের রাজনীতির প্রাথমিক পর্যায়ে শেখ মুজিব ছিলেন তরুণ ছাত্রনেতা। পরবর্তীকালে তিনি আওয়ামী লীগের সভাপতি হন। সমাজতন্ত্রের পক্ষসমর্থনকারী একজন অধিবক্তা হিসেবে তিনি তৎকালীন পূর্ব পাকিস্তানের জনগোষ্ঠীর প্রতি সকল ধরনের বৈষম্যের বিরুদ্ধে আন্দোলন গড়ে তোলেন। জনগণের স্বাধিকার প্রতিষ্ঠার লক্ষ্যে ছয় দফা স্বায়ত্তশাসন পরিকল্পনা প্রস্তাব করেন, যাকে তৎকালীন পাকিস্তান সরকার একটি বিচ্ছিন্নতাবাদী পরিকল্পনা হিসেবে ঘোষণা করেছিল। ছয় দফা দাবির মধ্যে প্রধান দাবি ছিল প্রাদেশিক স্বায়ত্তশাসন, যার কারণে তিনি আইয়ুব খানের সামরিক শাসনের অন্যতম বিরোধী পক্ষে পরিণত হন। ১৯৬৮ খ্রিষ্টাব্দে ভারত সরকারের সাথে যোগসাজশ ও ষড়যন্ত্রের অভিযোগে তাকে প্রধান আসামি করে আগরতলা মামলা দায়ের করা হয়; তবে ঊনসত্তরের গণঅভ্যুত্থানের কারণে তা প্রত্যাহার করে নেয়া হয়। ১৯৭০ খ্রিষ্টাব্দের নির্বাচনে তার নেতৃত্বাধীন আওয়ামী লীগ নিরঙ্কুশ বিজয় অর্জন করা সত্ত্বেও তাকে সরকার গঠনের সুযোগ দেয়া হয়নি।
পাকিস্তানের নতুন সরকার গঠন বিষয়ে তৎকালীন রাষ্ট্রপতি ইয়াহিয়া খান এবং পশ্চিম পাকিস্তানের রাজনীতিবিদ জুলফিকার আলী ভুট্টোর সাথে শেখ মুজিবের আলোচনা বিফলে যাওয়ার পর ১৯৭১ খ্রিষ্টাব্দের ২৫শে মার্চ মধ্যরাতে পাকিস্তান সেনাবাহিনী ঢাকা শহরে গণহত্যা চালায়। ফলশ্রুতিতে, তিনি বাংলাদেশের স্বাধীনতার ঘোষণা দেন। একই রাতে তাকে গ্রেফতার করে পশ্চিম পাকিস্তানে নিয়ে যাওয়া হয়। ব্রিগেডিয়ার রহিমুদ্দিন খানের সামরিক আদালত তাকে মৃত্যুদণ্ড প্রদান করলেও তা কার্যকর করা হয়নি। নয় মাসব্যাপী রক্তক্ষয়ী মুক্তিযুদ্ধ শেষে ১৯৭১ খ্রিষ্টাব্দের ১৬ই ডিসেম্বর বাংলাদেশ-ভারত যৌথ বাহিনীর কাছে পাকিস্তান সেনাবাহিনী আত্মসমর্পণ করার মধ্য দিয়ে বিশ্ব মানচিত্রে “বাংলাদেশ” নামক স্বাধীন, সার্বভৌম রাষ্ট্রের অভ্যুদয় ঘটে। ১৯৭২ খ্রিষ্টাব্দের ১০ই জানুয়ারি শেখ মুজিব পাকিস্তানের কারাগার থেকে মুক্ত হয়ে স্বদেশে প্রত্যাবর্তন করেন এবং বাংলাদেশের প্রথম রাষ্ট্রপতির দায়িত্ব গ্রহণ করেন। ১৯৭২ খ্রিষ্টাব্দের ১২ই জানুয়ারি তিনি সংসদীয় শাসনব্যবস্থা প্রবর্তন করে প্রধানমন্ত্রীর দায়িত্ব গ্রহণ করেন। মতাদর্শগতভাবে তিনি বাঙালি জাতীয়তাবাদ, সমাজতন্ত্র, গণতন্ত্র ও ধর্মনিরপেক্ষতায় বিশ্বাসী ছিলেন; যা সম্মিলিতভাবে মুজিববাদ নামে পরিচিত। এগুলোর উপর ভিত্তি করে সংবিধান প্রণয়ন এবং তদানুযায়ী রাষ্ট্র পরিচালনার চেষ্টা সত্ত্বেও তীব্র দারিদ্র্য, বেকারত্ব, সর্বত্র অরাজকতাসহ ব্যাপক দুর্নীতি মোকাবেলায় তিনি কঠিন সময় অতিবাহিত করেন। ক্রমবর্ধমান রাজনৈতিক অস্থিরতা দমনের লক্ষ্যে ১৯৭৫ খ্রিষ্টাব্দে তিনি একদলীয় রাজনৈতিক ব্যবস্থা প্রবর্তন করতে বাধ্য হন। এর সাত মাস পরে ১৯৭৫ খ্রিষ্টাব্দের ১৫ই আগস্ট একদল সামরিক কর্মকর্তার হাতে তিনি সপরিবারে নিহত হন। ২০০৪ খ্রিষ্টাব্দে বিবিসি কর্তৃক পরিচালিত জনমত জরিপে শেখ মুজিবুর রহমান সর্বকালের সর্বশ্রেষ্ঠ বাঙালি হিসেবে নির্বাচিত হন।
বসন্তকুমার এগ্রিকালচারাল ইনস্টিটিউট
বসন্তকুমার এগ্রিকালচারাল ইনস্টিটিউট ১৯৩৬ সালে রাজশাহী কলেজ এর একটি সংযুক্ত প্রতিষ্ঠান হিসেবে প্রতিষ্ঠিত হয়। ১৯৫২ সালে ইনস্টিটিউটটি বন্ধ হয়ে যায়।
শেখ মুজিবুর রহমান
জন্ম
থাম্ব|220 px|বাম|টুঙ্গিপাড়ায় শেখ মুজিবুর রহমানের পৈতৃক ভিটা
বসন্তকুমার এগ্রিকালচারাল ইনস্টিটিউট
ইতিহাস
১১ই আগস্ট ১৯২০ সালে দিঘাপতিয়ার রাজা প্রমথনাথের দ্বিতীয় পুত্র কুমার বসন্ত কুমার রায় একটি উইলের মাধ্যমে রাজশাহীতে একটি কৃষি ইনস্টিটিউট স্থাপনের উদ্দেশ্যে ২,৫০,০০০ টাকা দান করেন। বসন্ত কুমার রায় ট্রাস্ট এর তত্বাবধায়কগন এই লক্ষ্যে প্রয়োজনে অতিরিক্ত আরো এক লক্ষ টাকা দান করেন। সরকার বসন্তকুমারের এই অনুদান গ্রহণ করলেও বিভিন্ন কারণে ১৯৩৬-এর পূর্বে ইনস্টিটিউট স্থাপন সম্ভব হয়নি। দীর্ঘ ১৬ বছরের ব্যবধানে উক্ত দুই লক্ষ পঞ্চাশ হাজার টাকা প্রায় ৪ লক্ষ টাকায় উন্নীত হয়।
১২ই মে, ১৯৬৩ সালে একটি সরকারী নোটিফিকেশনের মাধ্যমে (সংযুক্ত) রাজশাহী কলেজের অধ্যক্ষের প্রশাসনের অধীনে বসন্তকুমার এগ্রিকালচারাল ইনস্টিটিউট নামে রাজশাহীতে একটি কৃষি ইনস্টিটিউট স্থাপিত হয়।
কার্যক্রম
রাজশাহী কলেজের রাণী হেমন্তকুমারী হোস্টেল সংলগ্ন নাটোর রোডে অবস্থিত উক্ত হোস্টেলের রান্নাঘর ও ডাইনিং হল ভবনের সংস্কার সাধন করে শুরু হয় বসন্তকুমার এগ্রিকালচারাল ইনস্টিটিউট এর কার্যক্রম। সরকারী কৃষি ফার্মের সঙ্গে যোগাযোগ করে সেখানে ব্যবহারিক ক্লাস নেয়ার ব্যবস্থা গ্রহণ করা হয়।
শেখ মুজিবুর রহমান
শিক্ষা
থাম্ব|150px|১৯৪০ খ্রিষ্টাব্দে ফুটবল খেলায় ট্রফি বিজেতা শেখ মুজিব
বসন্তকুমার এগ্রিকালচারাল ইনস্টিটিউট
কার্যক্রম
১৯৩৬ সালে ভর্তি হয়েছিলো ১৬ জন ছাত্র। তার মধ্যে পাশ করেছিলো ৭জন। এই ৭ জনই পাস করে চাকরি পেয়েছিলো।
শেখ মুজিবুর রহমান
শিক্ষা
১৯২৭ খ্রিষ্টাব্দে সাত বছর বয়সে শেখ মুজিব গিমাডাঙ্গা প্রাথমিক বিদ্যালয়ে পড়াশোনা শুরু করেন। নয় বছর বয়সে ১৯২৯ খ্রিষ্টাব্দে গোপালগঞ্জ পাবলিক বিদ্যালয়ে তৃতীয় শ্রেণিতে ভর্তি হন। পিতার বদলিজনিত কারণে ১৯৩১ খ্রিষ্টাব্দে তিনি মাদারীপুর ইসলামিয়া বিদ্যালয়ে চতুর্থ শ্রেণিতে ভর্তি হন এবং সেখানে ১৯৩৪ খ্রিষ্টাব্দ পর্যন্ত পড়াশোনা করেন। ১৯৩৪ খ্রিষ্টাব্দে তিনি বেরিবেরি নামক জটিল রোগে আক্রান্ত হন এবং তার হৃৎপিণ্ড দুর্বল হয়ে পড়ে। ১৯৩৬ খ্রিষ্টাব্দে তার চোখে গ্লুকোমা ধরা পড়ে ও অস্ত্রোপচার করাতে হয় এবং এ থেকে সম্পূর্ণরূপে আরোগ্যলাভ করতে বেশ সময় লেগেছিল। এ কারণে তিনি ১৯৩৪ খ্রিষ্টাব্দ থেকে ১৯৩৮ খ্রিষ্টাব্দ পর্যন্ত চার বছর বিদ্যালয়ের পাঠ চালিয়ে যেতে পারেননি। তিনি ১৯৩৮ খ্রিষ্টাব্দে সুস্থ হবার পর গোপালগঞ্জে মাথুরানাথ ইনস্টিটিউট মিশন স্কুলে সপ্তম শ্রেণিতে ভর্তি হন। এ সময়ে তার গৃহশিক্ষক ছিলেন ব্রিটিশবিরােধী আন্দোলনের সক্রিয় কর্মী এবং বহু বছর জেল খাটা কাজী আবদুল হামিদ (হামিদ মাস্টার) নামীয় জনৈক ব্যক্তি। পরবর্তীকালে গোপালগঞ্জ মিশনারি স্কুল থেকে তিনি ১৯৪২ খ্রিষ্টাব্দে ম্যাট্রিকুলেশন পাশ করেন।
১৯৪৪ খ্রিষ্টাব্দে শেখ মুজিব কলকাতার ইসলামিয়া কলেজ (বর্তমান নাম মৌলানা আজাদ কলেজ) থেকে আই.এ. এবং ১৯৪৭ খ্রিষ্টাব্দে ইতিহাস ও রাষ্ট্রবিজ্ঞান বিষয়ে স্নাতক ডিগ্রি লাভ করেন। কলকাতা বিশ্ববিদ্যালয়ের অধিভুক্ত এই কলেজটি তখন বেশ নামকরা ছিল। ইসলামিয়া কলেজে অধ্যয়নকালীন তিনি বেকার হোস্টেলের ২৪ নং কক্ষে থাকতেন। ১৯৯৮ খ্রিষ্টাব্দে পশ্চিমবঙ্গ সরকার তার সম্মানার্থে ২৩ ও ২৪ নম্বর কক্ষকে একত্র করে “বঙ্গবন্ধু স্মৃতিকক্ষ” তৈরি করে। ২০১১ খ্রিষ্টাব্দের ২৩শে ফেব্রুয়ারি কক্ষটির সম্মুখে তার আবক্ষ ভাস্কর্য স্থাপন করা হয়। ভারত বিভাজনের পর তিনি ঢাকা বিশ্ববিদ্যালয়ে আইন বিষয়ে ভর্তি হন। তবে চতুর্থ শ্রেণির কর্মচারীদের দাবি-দাওয়ার প্রতি বিশ্ববিদ্যালয় কর্তৃপক্ষের উদাসীনতার বিরুদ্ধে বিক্ষোভ প্রদর্শনে উস্কানি দেয়ার অভিযোগে বিশ্ববিদ্যালয় কর্তৃপক্ষ তাকে ১৯৪৯ খ্রিষ্টাব্দে বহিষ্কার করে। পরবর্তীকালে ২০১০ খ্রিষ্টাব্দের ১৪ই আগস্ট ঢাকা বিশ্ববিদ্যালয় কর্তৃপক্ষ এই বহিষ্কারাদেশ প্রত্যাহার করে নেয়।
ব্রিটিশ ভারতে রাজনৈতিক সক্রিয়তা
থাম্ব|220 px|১৯৪৭ খ্রিষ্টাব্দে [[মোহনদাস করমচাঁদ গান্ধী|মহাত্মা গান্ধী ও হোসেন শহীদ সোহ্‌রাওয়ার্দীর সাথে শেখ মুজিব (দণ্ডায়মান)]]
বসন্তকুমার এগ্রিকালচারাল ইনস্টিটিউট
সমাপ্তি
১৯৪৮ সাল পর্যন্ত প্রতিষ্ঠানটি ভাল চলছিলো। কিন্তু পাকিস্তান সৃষ্টির পর থেকেই এর ক্রমাবনতি ঘটতে থাকে এবং ১৯৪৮ থেকে-১৯৫২ পর্যন্ত এর কোন কাযর্যক্রম ছিলো না। যে দানপত্র এর মাধ্যমে বসন্তকুমার এগ্রিকালচারাল ইনস্টিটিউট এর জন্য অর্থ প্রদান করা হয়, দেশ বিভাগের পর উক্ত মূল দানপত্র উদ্ধার করা সম্ভব হয়নি। তাছাড়া যাদের প্রচেষ্টায় প্রতিষ্ঠানটি গড়ে উঠেছিলো তাদের মধ্যে অনেকেই দেশ ত্যাগ করে চলে যায়। কেও কেও মারাও যায়। এর ফলে প্রতিষ্ঠানটির অস্তিত্ব বিপন্ন হয়ে পড়ে।
শেখ মুজিবুর রহমান
ব্রিটিশ ভারতে রাজনৈতিক সক্রিয়তা
শেখ মুজিবের রাজনৈতিক জীবনের সূচনা ঘটেছিল ১৯৩৯ খ্রিষ্টাব্দে মিশনারি স্কুলে পড়ার সময় থেকে। ঐ বছরই বিদ্যালয় পরিদর্শনে আসেন তদানীন্তন বেঙ্গল প্রেসিডেন্সির মুখ্যমন্ত্রী শেরে বাংলা এ কে ফজলুল হক এবং খাদ্যমন্ত্রী ও পরবর্তীকালে বাংলা প্রদেশ ও পাকিস্তানের প্রধানমন্ত্রীর দায়িত্ব পালনকারী হোসেন শহীদ সোহ্‌রাওয়ার্দী। ঐ সময় বিদ্যালয়ের ছাদ সংস্কারের দাবি নিয়ে একটি দল তাদের কাছে যায়। দলটির নেতৃত্ব দিয়েছিলেন শেখ মুজিব। ব্যক্তিগত রেষারেষির জেরে ১৯৩৮ খ্রিষ্টাব্দে শেখ মুজিবুর রহমানকে প্রথমবারের মতো গ্রেফতার করা হয়। ৭ দিন হাজতবাস করার পর তিনি ছাড়া পান। ১৯৩৯ খ্রিষ্টাব্দে তিনি গোপালগঞ্জ মহকুমা মুসলিম ছাত্রলীগের প্রতিষ্ঠাতা সেক্রেটারি এবং মহকুমা মুসলিম লীগের ডিফেন্স কমিটির সেক্রেটারি নির্বাচিত হন। ১৯৪০ খ্রিষ্টাব্দে নিখিল ভারত মুসলিম ছাত্র ফেডারেশনে যোগ দেন। এ সময়ে তিনি এক বছর মেয়াদের জন্য নিখিল বঙ্গ মুসলিম ছাত্রলীগের কাউন্সিলর নির্বাচিত হন। ১৯৪১ খ্রিষ্টাব্দে ফরিদপুর জেলা ছাত্রলীগের সম্মেলনে কাজী নজরুল ইসলাম, হুমায়ুন কবির, প্রিন্সিপাল ইবরাহীম খাঁ প্রমুখ যোগদান করেন। শেখ মুজিব এই সম্মেলনের অন্যতম আয়োজক ছিলেন।
বসন্তকুমার এগ্রিকালচারাল ইনস্টিটিউট
সমাপ্তি
১৯৫২ সালের জুন মাসে প্রতিষ্ঠানটি পুনঃ চালু রাখার জন্য সরকারের কাছে আবেদন পেশ করা হলেও তার অনুমোদন পাওয়া যায় নি। ১৯৫২ সালের শেষের দিকে সরকারী এক নির্দেশে প্রতিষ্ঠানটি সম্পূর্ণ বন্ধ হয়ে যায়।
শেখ মুজিবুর রহমান
ব্রিটিশ ভারতে রাজনৈতিক সক্রিয়তা
শেখ মুজিবুর রহমান ১৯৪২ খ্রিষ্টাব্দে ইসলামিয়া কলেজে ভর্তি হন। সেখানে অধ্যয়নকালীন তিনি বাংলার অগ্রণী মুসলিম নেতা হোসেন শহীদ সোহ্‌রাওয়ার্দীর সংস্পর্শে আসেন। এম. ভাস্করণ তাকে “সোহ্‌রাওয়ার্দীর ছত্রতলে রাজনীতির উদীয়মান বরপুত্র” হিসেবে আখ্যায়িত করেন। একই বছর কলকাতায় ছাত্রনেতা আবদুল ওয়াসেক প্রমুখের নেতৃত্বে হলওয়েল মনুমেন্ট অপসারণ আন্দোলনে জড়িয়ে পড়েন। ঐ সময় থেকে তিনি সক্রিয়ভাবে ছাত্র রাজনীতি শুরু করেন এবং বিনা প্রতিদ্বন্দ্বিতায় ইসলামিয়া কলেজ ছাত্র ইউনিয়নের সাধারণ সম্পাদক নির্বাচিত হন। ১৯৪৩ খ্রিষ্টাব্দে তিনি বেঙ্গল মুসলিম লীগে যোগ দেন। এখানে তার ছাত্র আন্দোলনের মুখ্য বিষয় ছিল–পৃথক মুসলিম রাষ্ট্র হিসেবে পাকিস্তান প্রতিষ্ঠা। ১৯৪৩ খ্রিষ্টাব্দে বঙ্গীয় মুসলিম লীগের কাউন্সিলর নির্বাচিত হন। ১৯৪৪ খ্রিষ্টাব্দে বর্তমান বাংলাদেশের কুষ্টিয়ায় নিখিল বঙ্গ মুসলিম ছাত্রলীগের সম্মেলন অনুষ্ঠিত হয়। এই সম্মেলনে শেখ মুজিব বিশেষ ভূমিকা পালন করেন। তিনি কলকাতায় বসবাসরত ফরিদপুরবাসীদের নিয়ে গঠিত “ফরিদপুর ডিস্ট্রিক্ট এসোসিয়েশনের” সেক্রেটারি মনোনীত হন। এর দুই বছর পর ইসলামিয়া কলেজ ছাত্র ইউনিয়নের মহাসচিব নির্বাচিত হন।
পাকিস্তান আন্দোলন, যুক্তবঙ্গ ও দেশভাগ
থাম্ব|ডান|200px|১৯৪৯ খ্রিষ্টাব্দে হোসেন শহীদ সোহ্‌রাওয়ার্দীর সাথে শেখ মুজিবুর রহমান
১৯৪০ খ্রিষ্টাব্দে লাহোর প্রস্তাব উত্থাপনের পর মুসলিম লীগ পাকিস্তান প্রতিষ্ঠার জন্য মাঠে নেমে পড়ে। মুসলিম লীগের তরুণ ছাত্রনেতা শেখ মুজিব এ সময় পাকিস্তান প্রতিষ্ঠার আন্দোলনে নিজেকে যুক্ত করেছিলেন। “পাকিস্তান দাবির পক্ষে গণভোট” খ্যাত ১৯৪৬ খ্রিষ্টাব্দের নির্বাচনে শেখ মুজিব বৃহত্তর ফরিদপুর অঞ্চলে লীগের ওয়ার্কার ইনচার্জের দায়িত্বে থেকে একনিষ্ঠভাবে কাজ করেন। তৃণমূল পর্যায়ে সাধারণ কৃষক সমাজের কাছে গিয়ে তিনি পাকিস্তান দাবির ন্যায্যতার বিষয় প্রচার করে ভোট চান। এই নির্বাচনে মুসলিম সংখ্যাগরিষ্ঠ অঞ্চলগুলোতে মুসলিম লীগ বিজয় লাভ করে। তবে একমাত্র বাংলায় তারা একক সংখ্যাগরিষ্ঠতা অর্জন করে এবং সোহ্‌রাওয়ার্দীর নেতৃত্বে সরকার গঠিত হয়।
মপতি বড় মসজিদ
মপতি বড় মসজিদ (Grande Mosquée de Mopti) বা কোমোগুয়েল মসজিদ হচ্ছে মালির মপতি অঞ্চলের মপতি শহরে অবস্থিত একটি মসজিদ।
শেখ মুজিবুর রহমান
পাকিস্তান আন্দোলন, যুক্তবঙ্গ ও দেশভাগ
১৯৪৬ খ্রিষ্টাব্দের ১৬ই আগস্ট প্রত্যক্ষ সংগ্রাম দিবস পালনের সময় কলকাতায় ভয়ানক হিন্দু-মুসলিম দাঙ্গার সূত্রপাত হয়। মুজিব মুসলিমদের রক্ষা এবং দাঙ্গা নিয়ন্ত্রণে আনার জন্য হোসেন শহীদ সোহ্‌রাওয়ার্দীর সাথে বিভিন্ন রাজনৈতিক তৎপরতায় শরিক হন। ঐ সময় সোহ্‌রাওয়ার্দী, আবুল হাশিম, শরৎচন্দ্র বসু প্রমুখের নেতৃত্বে ভারত ও পাকিস্তান কর্তৃত্বের বাইরে অবিভক্ত স্বাধীন বাংলা গঠনের যে “যুক্তবঙ্গ আন্দোলন” সংগঠিত হয়, শেখ মুজিব তাতেও যুক্ত হন। পরবর্তীকালে ভারত ও পাকিস্তান রাষ্ট্র সৃষ্টি নিশ্চিত হলে আসাম প্রদেশের বাঙালি মুসলমান অধ্যুষিত সিলেট জেলার ভাগ্য নির্ধারণে গণভোট অনুষ্ঠিত হয়। শেখ মুজিব সিলেট গণভোটে পাকিস্তানে অন্তর্ভুক্তির পক্ষে সংগঠক ও প্রচারক হিসেবে কাজ করেন। তিনি এসময় প্রায় ৫০০ কর্মী নিয়ে কলকাতা থেকে সিলেট গিয়েছিলেন। গণভোটে জয়লাভ সত্ত্বেও করিমগঞ্জ পাকিস্তান অংশে না থাকা এবং দেশভাগের সীমানা নির্ধারণের সময় পূর্ব পাকিস্তানের বিভিন্ন ভৌগোলিক অপ্রাপ্তির বিষয় নিয়ে স্বীয় আত্মজীবনীতে ক্ষোভ প্রকাশ করেছেন।
মপতি বড় মসজিদ
স্থাপত্য
মসজিদ নিজেই একটি আচ্ছাদিত ভবন এবং একটি আঙিনা, সেইসাথে একটি ২-৩ মিটার লম্বা প্রতিরক্ষামূলক প্রাচীর নিয়ে গঠিত। মসজিদের নির্মাণ কাজ শুরু হয় ১৯০৮ সালের দিকে।
শেখ মুজিবুর রহমান
পাকিস্তানে রাজনৈতিক সংগ্রাম
ব্রিটিশ ভারত থেকে পাকিস্তান ও ভারত পৃথক হবার পর শেখ মুজিব পূর্ব পাকিস্তানে ফিরে ঢাকা বিশ্ববিদ্যালয়ের আইন বিভাগে ভর্তি হন। ১৯৪৭ খ্রিষ্টাব্দের ৭ই সেপ্টেম্বর প্রতিষ্ঠিত পূর্ব পাকিস্তান গণতান্ত্রিক যুবলীগের প্রতিষ্ঠাতা সদস্য হন। ১৯৪৮ খ্রিষ্টাব্দের ৪ঠা জানুয়ারি পূর্ব পাকিস্তান মুসলিম ছাত্রলীগ প্রতিষ্ঠা করেন, যার মাধ্যমে তিনি উক্ত অঞ্চলের অন্যতম প্রধান ছাত্রনেতায় পরিণত হন। এ সময় তিনি সমাজতন্ত্রের দিকে ঝুঁকে পড়েন এবং দারিদ্র্য, বেকারত্ব ও জীবনযাত্রার মান উন্নয়নের জন্য সমাজতন্ত্রকেই একমাত্র সমাধান হিসেবে মনে করতে থাকেন।
বাংলা ভাষা আন্দোলন
বাংলাকে অন্যতম রাষ্ট্রভাষা করার দাবি নিয়ে প্রতিষ্ঠিত আন্দোলনে অংশ নেয়ার মাধ্যমে শেখ মুজিবের রাজনৈতিক তৎপরতার সূচনা ঘটে। ১৯৪৮ খ্রিষ্টাব্দের ২৩শে ফেব্রুয়ারি করাচিতে পাকিস্তান গণপরিষদের অধিবেশনে উর্দু বা ইংরেজিতে বক্তব্য দেয়ার প্রস্তাব নাকচ করেন পূর্ব পাকিস্তানের কংগ্রেসের সদস্য ধীরেন্দ্রনাথ দত্ত। তিনি বাংলাকেও গণপরিষদের ভাষা করার দাবি তুলে ধরেন। ঐ সময় পাকিস্তানের প্রধানমন্ত্রী লিয়াকত আলী খান ও পূর্ব পাকিস্তানের মুখ্যমন্ত্রী খাজা নাজিমউদ্দিন বাংলা ভাষার বিরোধিতা করলে প্রস্তাবটি বাতিল হয়ে যায়।
মপতি বড় মসজিদ
বিশ্ব ঐতিহ্যের মর্যাদা
এই সাইটটি ইউনেস্কো বিশ্ব ঐতিহ্যবাহী স্থান সাম্ভাব্য তালিকায় ২০০৯ সালের ১৯শে মার্চে সাংস্কৃতিক বিভাগে যোগ করা হয়েছিল।
শেখ মুজিবুর রহমান
বাংলা ভাষা আন্দোলন
এছাড়াও ১৯৪৮ খ্রিষ্টাব্দের ২১শে মার্চ মোহাম্মদ আলী জিন্নাহ উর্দুকে পাকিস্তানের রাষ্ট্রভাষা করার ঘোষণা দেন। এতে পূর্ব পাকিস্তানে বিরূপ প্রতিক্রিয়ার সৃষ্টি হয়। প্রতিবাদী শেখ মুজিব অবিলম্বে মুসলিম লীগের এই পূর্ব পরিকল্পিত সিদ্ধান্তের বিরুদ্ধে আন্দোলন শুরু করার সিদ্ধান্ত নেন। একই বছরের ২রা মার্চে ঢাকা বিশ্ববিদ্যালয়ের ফজলুল হক মুসলিম হলে বিভিন্ন রাজনৈতিক দলের নেতাদের অংশগ্রহণে একটি সম্মেলন অনুষ্ঠিত হয়। ঐ সম্মেলনে মুসলিম লীগের বিরুদ্ধে আন্দোলনের নীতিমালা নিয়ে আলোচনা করা হয়। শেখ মুজিব একটি প্রস্তাব পেশ করেছিলেন যা থেকে সর্বদলীয় সংগ্রাম পরিষদ গঠনের সিদ্ধান্ত নেয়া হয়।  ঐ পরিষদের আহ্বানে ১১ই মার্চ ১৯৪৮ খ্রিষ্টাব্দে ঢাকায় ধর্মঘট পালিত হয়। ধর্মঘট পালনকালে শেখ মুজিবসহ আরও কয়েকজন রাজনৈতিক কর্মীকে সচিবালয়ের সামনে থেকে গ্রেফতার করা হয়। কিন্তু ছাত্রসমাজের তীব্র প্রতিবাদের মুখে ১৫ই মার্চ শেখ মুজিব এবং অন্যান্য ছাত্র নেতাকে মুক্তি দেয়া হয়। তাদের মুক্তি উপলক্ষে সর্বদলীয় রাষ্ট্রভাষা সংগ্রাম পরিষদ ঢাকা বিশ্ববিদ্যালয়ের বটতলায় শোভাযাত্রা হয় যাতে শেখ মুজিব সভাপতিত্ব করেন। তবে পুলিশ এই শোভাযাত্রা অবরোধ করে রেখেছিল। ১৫ই মার্চ মুজিবের নেতৃত্বে রাষ্ট্রভাষা সংগ্রাম পরিষদ গড়ে তোলা হয়। পুলিশি কার্যক্রমের বিরুদ্ধে শেখ মুজিব অবিলম্বে ১৭ই মার্চ ১৯৪৮ খ্রিষ্টাব্দে দেশব্যাপী ছাত্র ধর্মঘটের ঘোষণা দেন। ১৯শে মার্চ তিনি ঢাকা বিশ্ববিদ্যালয়ের চতুর্থ শ্রেণির কর্মচারীদের অধিকার আদায়ের লক্ষ্যে একটি আন্দোলন পরিচালনা করেন। একই সময়ে ফরিদপুরে কর্ডন প্রথার বিরুদ্ধে আন্দোলন করায় সেই বছরেরই ১১ই সেপ্টেম্বর তারিখে তাকে আবার আটক করা হয়।
১৯৪৯ খ্রিষ্টাব্দের ২১শে জানুয়ারি শেখ মুজিবকে জেল থেকে মুক্তি দেয়া হয়। জেল থেকে বেরিয়ে তিনি আবার চতুর্থ শ্রেণির কর্মচারীদের দাবি আদায়ের আন্দোলনে জড়িয়ে পড়েন যার জন্য তাকে বিশ্ববিদ্যালয় থেকে জরিমানা করা হয়। কিন্তু তিনি এই জরিমানাকে অবৈধ ঘোষণা করে তা প্রদান করা থেকে বিরত থাকেন। এরই ধারাবাহিকতায় ২৬শে এপ্রিল ১৯৪৯ খ্রিষ্টাব্দে মুসলিম লীগ বিরোধী প্রার্থী শামসুল হক টাঙ্গাইলের উপ-নির্বাচনে বিজয় লাভ করেন। শেখ মুজিব তার সেই আন্দোলনের সফলতার জন্য উপাচার্যের বাসভবনের সামনে অনশন ধর্মঘট করেন যার জন্য তাকে পুনরায় আটক করা হয়। এ সময়েই তাকে ঢাকা বিশ্ববিদ্যালয় থেকে বহিষ্কার করা হয়। তার বিরুদ্ধে অভিযোগ ছিল বিশ্ববিদ্যালয়ের চতুর্থ শ্রেণির কর্মচারীদের অধিকার আদায়ের আন্দোলনে নেতৃত্ব প্রদান করা। উল্লেখ্য যে, মৃত্যু-পরবর্তীকালে ২০১০ খ্রিষ্টাব্দের ১৪ই আগস্ট তার হৃত ছাত্রত্ব ঢাকা বিশ্ববিদ্যালয় কর্তৃপক্ষ ফিরিয়ে দেয়।
থাম্ব|220 px|২৬শে জুন, ১৯৪৯ খ্রিষ্টাব্দে [[পুরাতন ঢাকা কেন্দ্রীয় কারাগার থেকে মুক্তি লাভের পর শেখ মুজিবুর রহমান]]
১৯৫০ খ্রিষ্টাব্দের জানুয়ারি মাসে পাকিস্তানের প্রধানমন্ত্রী লিয়াকত আলি খানের পূর্ব পাকিস্তান আগমনকে উপলক্ষ করে আওয়ামী মুসলিম লীগ ঢাকায় দুর্ভিক্ষবিরোধী মিছিল বের করে। এই মিছিলের নেতৃত্ব দেয়ার কারণে এবারও শেখ মুজিবকে আটক করা হয় এবং দুই বছর জেলে আটক করে রাখা হয়। ১৯৫২ খ্রিষ্টাব্দের ২৬শে জানুয়ারি মুজিবের জেলমুক্তির আদেশ পাঠ করার কথা থাকলেও খাজা নাজিমুদ্দিন ঘোষণা করেন, “উর্দুই পাকিস্তানের একমাত্র রাষ্ট্রভাষা হবে।” এ ঘোষণার পর জেলে থাকা সত্ত্বেও প্রয়োজনীয় দিক-নির্দেশনা দিয়ে রাষ্ট্রভাষা সংগ্রাম পরিষদকে পরোক্ষভাবে পরিচালনার মাধ্যমে প্রতিবাদ ও প্রতিরোধ আয়োজনে তিনি সাহসী ভূমিকা রাখেন। এরপরই ২১শে ফেব্রুয়ারিকে রাষ্ট্রভাষার দাবি আদায়ের দিবস হিসেবে পালন করার সিদ্ধান্ত নেয়া হয়। একই সময়ে শেখ মুজিব জেলে অবস্থান করেই ১৪ই ফেব্রুয়ারি থেকে অনশন পালনের সিদ্ধান্ত নেন। তার এই অনশন ১৩ দিন স্থায়ী ছিল। ২৬শে ফেব্রুয়ারি তাকে জেল থেকে মুক্তি দেয়া হয়।
১৯৫২ খ্রিষ্টাব্দে সমাজতান্ত্রিক চীনের তৃতীয় প্রতিষ্ঠাবার্ষিকী উপলক্ষে ২রা অক্টোবর থেকে ১২ই অক্টোবর পর্যন্ত রাজধানী পিকিংয়ে এশীয় ও প্রশান্ত মহাসাগরীয় আঞ্চলিক শান্তি সম্মেলন অনুষ্ঠিত হয়। শেখ মুজিবুর রহমান চীন সরকারের আমন্ত্রণে ৩০ সদস্যবিশিষ্ট পাকিস্তান প্রতিনিধি দলের সদস্য হিসেবে এই সম্মেলনে যোগদানের উদ্দেশ্যে চীন সফর করেন।
আওয়ামী লীগ প্রতিষ্ঠা ও যুক্তফ্রন্ট সরকার
থাম্ব|220 px|১৯৫২ খ্রিষ্টাব্দে আওয়ামী লীগ নেতা-কর্মীদের সাথে শেখ মুজিবুর রহমান (মাঝে)
১৯৪৯ খ্রিষ্টাব্দের ২৩শে জুন হোসেন শহীদ সোহ্‌রাওয়ার্দী এবং মাওলানা ভাসানী পূর্ব পাকিস্তান আওয়ামী মুসলিম লীগ গঠন করলে শেখ মুজিব মুসলিম লীগ ছেড়ে দিয়ে এই নতুন দলে যোগ দেন। তাকে দলের পূর্ব পাকিস্তান অংশের যুগ্ম সাধারণ সম্পাদক নির্বাচিত করা হয়। তিনি ২৬শে জুন জেল থেকে ছাড়া পান। মুক্তি পাবার পরপরই চলমান খাদ্য সংকটের বিরুদ্ধে আন্দোলনে যোগ দেন। ১৯৪৯ খ্রিষ্টাব্দের সেপ্টেম্বর মাসে ১৪৪ ধারা ভঙ্গের অভিযোগে তাকে সাময়িকভাবে আটক করে রাখা হলেও অচিরেই ছাড়া পেয়ে যান। একই বছরের অক্টোবর মাসে মাওলানা আবদুল হামিদ খান ভাসানীর সাথে যুক্ত থেকে লিয়াকত আলি খানের কাছে একটি প্রতিনিধিদল প্রেরণের চেষ্টা করায় উভয়কেই আটক করা হয়।
১৯৫৩ খ্রিষ্টাব্দের ৯ই জুলাই শেখ মুজিবকে পূর্ব পাকিস্তান আওয়ামী লীগের কাউন্সিল অধিবেশন শেষে দলের সাধারণ সম্পাদক নির্বাচিত করা হয়। একই বছরের ১৪ই নভেম্বর পূর্ব বাংলার প্রাদেশিক পরিষদ নির্বাচনে অংশগ্রহণের জন্য বিভিন্ন দলের সমন্বয়ে যুক্তফ্রন্ট গঠনের সিদ্ধান্ত গৃহীত হয়। ১৯৫৪ খ্রিষ্টাব্দের ১০ই মার্চ এই নির্বাচন অনুষ্ঠিত হয়। নির্বাচনে যুক্তফ্রন্ট ২৩৭টি আসনের মধ্যে ২২৩টিতে বিপুল ব্যবধানে বিজয় অর্জন করে যার মধ্যে ১৪৩টি আসনই আওয়ামী লীগ লাভ করেছিল। শেখ মুজিব গোপালগঞ্জে আসনে ১০,০০০ ভোটের ব্যবধানে বিজয় লাভ করেন। সেখানে তার প্রতিদ্বন্দ্বী ছিলেন মুসলিম লীগ নেতা ওয়াহিদুজ্জামান। ৩রা এপ্রিল শেরে বাংলা এ কে ফজলুল হকের নেতৃত্বে যুক্তফ্রন্ট পূর্ব বাংলা প্রদেশে সরকার গঠন করে এবং ১৫ই মে শেখ মুজিব উক্ত সরকারে যোগ দিয়ে কৃষি, বন ও সমবায় মন্ত্রণালয়ের দায়িত্ব পান। ২৯শে মে কেন্দ্রীয় সরকার যুক্তফ্রন্ট ভেঙে দেয়। ৩১শে মে করাচি থেকে ঢাকা ফেরার পর বিমান বন্দর থেকেই তাকে আটক করা হয়। ২৩শে ডিসেম্বর মুক্তি লাভ করেন তিনি। ১৯৫৫ খ্রিষ্টাব্দের ৫ই জুন শেখ মুজিব প্রথমবারের মতো গণপরিষদের সদস্য হন। ১৭ই জুন আওয়ামী লীগ পল্টন ময়দানে আয়োজিত এক সম্মেলনে ২১ দফা দাবি পেশ করে, যার মধ্যে পূর্ব পাকিস্তানের স্বায়ত্তশাসন অন্তর্ভুক্ত ছিল। ২৩শে জুন দলের কার্যনির্বাহী পরিষদের সভায় সিদ্ধান্ত হয় যে, পূর্ব পাকিস্তানের স্বায়ত্তশাসন অর্জিত না হলে আইনসভার সকল সদস্য পদত্যাগ করবেন। ২৫শে আগস্ট পাকিস্তানের করাচিতে গণপরিষদের অধিবেশনে শেখ মুজিব বলেন:
১৯৫৫ খ্রিষ্টাব্দের ২১–২৩শে অক্টোবর অনুষ্ঠিত বাংলাদেশ আওয়ামী মুসলিম লীগের বিশেষ অধিবেশনে সর্বসম্মতিক্রমে দলের নাম থেকে “মুসলিম” শব্দটি বাদ দেয়া হয় ও শেখ মুজিবকে পুনরায় দলের সাধারণ সম্পাদক নির্বাচিত করা হয়। ৩রা ফেব্রুয়ারি প্রধানমন্ত্রীর সাথে আওয়ামী লীগের বৈঠকে দল থেকে খসড়া সংবিধানে স্বায়ত্তশাসন অন্তর্ভুক্ত করার দাবি জানানো হয়। ১৪ই জুলাই রাষ্ট্রীয় প্রশাসনে সামরিক উপস্থিতির বিরুদ্ধে একটি প্রস্তাব রাখা হয়, যা তিনিই সরকারের কাছে পেশ করেন। ৪ঠা সেপ্টেম্বর তার নেতৃত্বে একটি দুর্ভিক্ষবিরোধী মিছিল বের হয়। ১৪৪ ধারা ভঙ্গের কারণে এই মিছিলে পুলিশ গুলিবর্ষণ করলে কমপক্ষে চারজন নিহত হয়। ১৬ই সেপ্টেম্বর শেখ মুজিব প্রাদেশিক সরকারে যোগ দিয়ে একসাথে শিল্প, বাণিজ্য, শ্রম, দুর্নীতিরোধ এবং গ্রামীণ সহায়তা মন্ত্রণালয়ের দায়িত্ব পালন করেন। ১৯৫৭ খ্রিষ্টাব্দের ১৫ই জানুয়ারি পাক-ভারত বাণিজ্য চুক্তি সম্মেলনে যোগদান করার জন্য নয়াদিল্লি যান। দলের সাধারণ সম্পাদক হিসেবে পূর্ণাঙ্গ সময় ব্যয় করার জন্যে তিনি ১৯৫৭ খ্রিষ্টাব্দের ৩০শে মে মন্ত্রিপরিষদ থেকে পদত্যাগ করেন। ১৯৫৭ খ্রিষ্টাব্দের ৭ই আগস্ট তিনি সরকারি সফরে চীন এবং সোভিয়েত ইউনিয়ন গমন করেন। এই দুই সমাজতান্ত্রিক দেশের নাগরিক জীবন-যাপনের সুবিধা শেখ মুজিবুর রহমানকে সমাজতন্ত্রের প্রতি উজ্জ্বীবিত করে তোলে। ১৯৫৭-৫৮ অর্থবছরের জন্য তিনি পাকিস্তান চা বোর্ডের চেয়ারম্যান নিযুক্ত হন।
সামরিক শাসনবিরোধী আন্দোলন
১৯৫৮ খ্রিষ্টাব্দের ৭ই অক্টোবর পাকিস্তানের রাষ্ট্রপতি মেজর জেনারেল ইস্কান্দার মির্জা এবং সেনাবাহিনী প্রধান আইয়ুব খান দেশে সামরিক আইন জারি করেন। আইয়ুব খানের সমালোচনা করার জন্য ১৯৫৮ খ্রিষ্টাব্দের ১১ই অক্টোবর তাকে আটক করা হয়। পরবর্তীতে ১৯৫৯ খ্রিষ্টাব্দের ৫ই অক্টোবর তারিখে তাকে মুক্তি দেওয়া হলেও, তার উপর নজরদারি করা হয়। ১৯৬০ ও ১৯৬১ খ্রিষ্টাব্দে তিনি কার্যত গৃহবন্দি হিসেবে থাকেন। এ সময় আইয়ুব খান ৬ বছরের জন্য সকল ধরনের রাজনৈতিক কর্মকাণ্ড নিষিদ্ধ ঘোষণা করেন। জেলে থাকা অবস্থায় তার বিরুদ্ধে বেশ কয়েকটি ভিত্তিহীন অভিযোগ আনা হয়। ১২ই সেপ্টেম্বরে তাকে দুই বছরের কারাদণ্ড ও পাঁচ হাজার টাকা জরিমানা এবং অনাদায়ে আরও ছয় মাসের কারাদণ্ড দেওয়া হয়। ১৪ মাস একটানা আটক থাকার পর তাকে মুক্তি দেয়া হলেও জেলের ফটক থেকে পুনরায় তাকে গ্রেফতার করা হয়। উচ্চ আদালতে একটি রিট পিটিশন দায়ের করার মাধ্যমে তিনি ১৯৬১ খ্রিষ্টাব্দে ২২ সেপ্টেম্বর জেল থেকে ছাড়া পান।
জেল থেকে মুক্তি লাভের পর তিনি গুপ্ত রাজনৈতিক তৎপরতা শুরু করেন। অন্যান্য সাধারণ ছাত্রনেতাকে নিয়ে গোপনে নিউক্লিয়াস ও স্বাধীন বাংলা বিপ্লবী পরিষদ নামে সংগঠন গড়ে তোলেন। সংগঠনের উদ্দেশ্য ছিল পূর্ব বাংলার স্বাধীনতা আদায়ের লক্ষ্যে কাজ করা। শেখ মুজিব ১৯৬১ খ্রিষ্টাব্দে বাংলার স্বাধীনতার জন্য ভারতের প্রধানমন্ত্রী জওহরলাল নেহরুর কাছে সাহায্য চাইলে তিনি প্রত্যাখ্যাত হন। ১৯৬০ খ্রিষ্টাব্দের ৩রা জানুয়ারি সামরিক সরকার রাজনৈতিক কর্মকাণ্ডের উপর থেকে নিষেধাজ্ঞা তুলে নেয়ার পর শেখ মুজিবুর রহমান দলকে পুনরায় সংগঠিত করার উদ্যোগ নেন। ১৯৬২ খ্রিষ্টাব্দের ৬ই ফেব্রুয়ারি জননিরাপত্তা আইনে তাকে আবার আটক করা হয়। ২রা জুন তারিখে চার বছরব্যাপী বহাল থাকা সামরিক আইন তুলে নেয়ার পর ১৮ই জুন তাকে মুক্তি দেয়া হয়। ২৫শে জুন তিনি অন্য রাজনৈতিক নেতাদের সাথে মিলে আইয়ুব খান আরোপিত বিভিন্ন রাজনৈতিক বিষয়ের বিরুদ্ধে সংগ্রামে নেমে পড়েন। ৫ই জুন তিনি পল্টন ময়দানে আয়োজিত এক সম্মেলনে আইয়ুব খানের সমালোচনা করেন। ২৪শে সেপ্টেম্বর তিনি লাহোরে যান এবং সেখানে শহীদ সোহ্‌রাওয়ার্দীর সাথে মিলে জাতীয় গণতান্ত্রিক ফ্রন্ট গড়ে তোলেন। এটি মূলত বিরোধী দলসমূহের একটি সাধারণ কাঠামো হিসেবে কাজ করেছিল।
থাম্ব|220 px|শহীদ সোহ্‌রাওয়ার্দীর সাথে প্রিয় শিষ্য শেখ মুজিব
পুরো অক্টোবর মাসজুড়ে শহীদ সোহ্‌রাওয়ার্দীর সাথে মিলে যুক্তফ্রন্টের সমর্থন আদায়ের লক্ষ্যে তিনি বাংলার বিভিন্ন স্থান সফর করেন। ১৯৬৩ খ্রিষ্টাব্দে তিনি শহীদ সোহ্‌রাওয়ার্দীর সাথে আলোচনার উদ্দেশ্যে লন্ডন যান। শহীদ সোহ্‌রাওয়ার্দী সেখানে চিকিৎসাধীন ছিলেন ও একই বছরের ৫ ডিসেম্বর বৈরুতে মৃত্যুবরণ করেন। এরপর ১৯৬৪ খ্রিষ্টাব্দের ২৫শে জানুয়ারি মুজিবের বাসায় অনুষ্ঠিত এক বৈঠকে আওয়ামী লীগকে পুনরায় সংহত করার সিদ্ধান্ত নেয়া হয়। ঐ বৈঠকের প্রস্তাবের ভিত্তিতে শেখ মুজিবকে আওয়ামী লীগের মহাসচিব ও মাওলানা আবদুর রশীদ তর্কবাগীশকে দলের সভাপতি নির্বাচিত করা হয়। ১৯৬৪ খ্রিষ্টাব্দের ১১ই মার্চ একটি সর্বদলীয় সংগ্রাম পরিষদ গঠিত হয়, যার মাধ্যমে মুজিব সাম্প্রদায়িক দাঙ্গা প্রতিরোধকল্পে বিশেষ ব্যবস্থা গ্রহণ করেন। সেনাশাসক রাষ্ট্রপতি আইয়ুব খানের সামরিক শাসন, রাজনীতির নামে মৌলিক গণতন্ত্র (বেসিক ডেমোক্রেসি) প্রচলন এবং পাকিস্তানের কাঠামোতে এক-ইউনিট পদ্ধতির বিরোধী নেতাদের মধ্যে অগ্রগামী ছিলেন শেখ মুজিব। মৌলিক গণতন্ত্র অনুযায়ী সারা দেশ থেকে ৮০ হাজার প্রতিনিধি নির্বাচন করা হতো ও তাদের ভোটে রাষ্ট্রপতি নির্বাচিত হতেন। এ পদ্ধতি অনুযায়ী ক্ষমতা কেন্দ্রীভূত করার পরিকল্পনা করা হয়েছিল এবং প্রদেশগুলোকে একত্রে জুড়ে দেওয়ার উদ্যোগ গ্রহণ করা হয়। ঐ সময় সামরিক বাহিনীর গণহত্যা আর বাঙালিদের ন্যায্য দাবী পূরণে সামরিক শাসকদের উদাসীনতা পূর্ব পাকিস্তানের জনগণকে ক্ষুব্ধ করে তোলে। অন্যান্য রাজনৈতিক দলের সাথে কাজ করতে গিয়ে মুজিব আইয়ুববিরোধী সর্বদলীয় প্রার্থী ফাতেমা জিন্নাহকে সমর্থন করেন। নির্বাচনের দুই সপ্তাহ পূর্বে ১৯৬৫ খ্রিষ্টাব্দের ৭ই নভেম্বর তারিখে ভারতের দালাল অভিযুক্ত করে তাকে আটক করা হয়। শেখ মুজিবকে রাষ্ট্রদ্রোহিতা এবং আপত্তিকর প্রস্তাব পেশের অভিযোগে অভিযুক্ত করে এক বছরের কারাদণ্ডে দণ্ডিত করা হয়। অবশ্য উচ্চ আদালতের এক রায়ে নির্দিষ্ট সময়ের পূর্বেই তিনি মুক্তি পেয়ে যান।
ছয় দফা আন্দোলন
থাম্ব|220 px|শেখ মুজিবুর রহমান লাহোরে [[ছয় দফা আন্দোলন|ছয় দফা দাবি উপস্থাপন করছেন]]
জনসংখ্যায় সংখ্যাগরিষ্ঠ এবং পাকিস্তানের মোট রপ্তানি আয়ের সংখ্যাগরিষ্ঠ অংশ (যেমন পাট) পূর্ব পাকিস্তান থেকে হবার পরও এতদাঞ্চলের জনগণের প্রতি সর্বস্তরে বৈষম্য করা হতো। এছাড়াও পূর্ব ও পশ্চিম পাকিস্তানের রাজনৈতিক ক্ষমতা ও অর্থনৈতিক সুবিধা আনুপাতিক হারে ছিল না। পূর্ব পাকিস্তানের আঞ্চলিকভিত্তিতে ক্রমাগত বৈষম্যের শিকার হওয়ায় বিরূপ প্রভাব পড়তে শুরু করে ও প্রতিকূল পরিস্থিতির সম্মুখীন হয়। এর ফলে, অর্থনীতিবিদ, বুদ্ধিজীবী এবং পূর্ব পাকিস্তানের রাজনীতিবিদরা বৈষম্য সম্পর্কে আপত্তি জানাতে শুরু করেন। বৈষম্য নিরসনে শেখ মুজিব ছয়টি দাবি উত্থাপন করেন, যা ছয় দফা দাবি হিসেবে পরিচিত। বাঙালির বহু আকাঙ্ক্ষিত এই দাবি পরবর্তীকালে বাঙালির “প্রাণের দাবি” ও “বাঁচা মরার দাবি” হিসেবে পরিচিতি পায়। ১৯৬৬ খ্রিষ্টাব্দের ৫ ফেব্রুয়ারি লাহোরে বিরোধী দলসমূহের একটি জাতীয় সম্মেলন অনুষ্ঠিত হয়। এ সম্মেলনেই শেখ মুজিব তার ঐতিহাসিক ছয় দফা দাবি পেশ করেন, যা ছিল কার্যত পূর্ব পাকিস্তানের স্বায়ত্তশাসনের পরিপূর্ণ রূপরেখা। ছয় দফার দাবিগুলো ছিল নিম্নরূপ–
শেখ মুজিব এই দাবিকে “আমাদের বাঁচার দাবী” শিরোনামে প্রচার করেছিলেন। এই দাবির মূল বিষয় ছিল–একটি দুর্বল কেন্দ্রীয় সরকারের অধীনে পরিচালিত পাকিস্তানি ফেডারেশনে পূর্ব পাকিস্তানের পূর্ণ স্বায়ত্তশাসন। এই দাবি সম্মেলনের উদ্যোক্তারা প্রত্যাখান করেন এবং শেখ মুজিবকে বিচ্ছিন্নতাবাদী হিসেবে চিহ্নিত করেন। এ কারণে তিনি উক্ত সম্মেলন বর্জন করে পূর্ব পাকিস্তানে ফিরে আসেন।
থাম্ব|220 px|ছয় দফা দাবি পেশের পর [[তফাজ্জল হোসেন মানিক মিয়া|তোফাজ্জল হোসেন মানিক মিয়াকে সাথে নিয়ে লাহোর থেকে ফিরছেন শেখ মুজিব]]
১৯৬৬ খ্রিষ্টাব্দের পহেলা মার্চে শেখ মুজিব আওয়ামী লীগের সভাপতি নির্বাচিত হন। এই নির্বাচনের পর তিনি ছয় দফার পক্ষে সমর্থন আদায়ের লক্ষ্যে দেশব্যাপী প্রচার কার্য পরিচালনা করেন ও প্রায় পুরো দেশই ভ্রমণ করে জনসমর্থন অর্জন করেন। এই ভ্রমণের সময় তিনি সিলেট, ময়মনসিংহ এবং ঢাকায় বেশ কয়েকবার পুলিশের হাতে বন্দি হন। বছরের প্রথম চতুর্থাংশেই তাকে আটবার আটক করা হয়েছিল। ঐ বছরের মে মাসের ৮ তারিখে নারায়ণগঞ্জে পাট কারখানার শ্রমিকদের শোভাযাত্রায় অংশগ্রহণের জন্য তাকে আবার গ্রেফতার করা হয়। তার মুক্তির দাবিতে ৭ই জুন দেশব্যাপী ধর্মঘট পালিত হয়। পুলিশ এই ধর্মঘট চলাকালে গুলিবর্ষণ করায় ঢাকা এবং নারায়ণগঞ্জে আনুমানিক তিনজনের মৃত্যু হয়।
আগরতলা ষড়যন্ত্র মামলা
১৯৬৮ খ্রিষ্টাব্দের ১৯শে জুন ঢাকা সেনানিবাসের এক বিশেষ ট্রাইবুনালে এ মামলার শুনানি শুরু হয়। বিচারকার্য চলাকালীন ২৬ জন কৌশলী ছিলেন। শেখ মুজিবের প্রধান কৌশলী ছিলেন আব্দুস সালাম খান। একটি অধিবেশনের জন্য ব্রিটেন থেকে আসেন আইনজীবী টমাস উইলিয়ামস। তাকে সাহায্য করেন তরুণ ব্যারিস্টার আমিরুল ইসলাম ও মওদুদ আহমেদ। মামলাটিতে মোট ১০০টি অনুচ্ছেদ ছিল। ১১ জন রাজসাক্ষী ও ২২৭ জন সাক্ষীর তালিকা আদালতে পেশ করা হয়। মামলায় সরকার পক্ষের আইনজীবী ছিলেন সাবেক পররাষ্ট্রমন্ত্রী মঞ্জুর কাদের, এম আর খান ও মুকসুদুল হাকিম। এর অব্যবহিত পরেই সমগ্র পূর্ব পাকিস্তানে প্রতিবাদের ঝড় উঠে। মামলাটিকে মিথ্যা ও বানোয়াট আখ্যায়িত করে সর্বস্তরের জনসাধারণ শেখ মুজিবসহ অভিযুক্ত সকলের মুক্তির দাবিতে রাজপথে নেমে আসেন।
ঊনসত্তরের গণঅভ্যুত্থান
আগরতলা ষড়যন্ত্র মামলার বিচারকার্য চলাকালীন ১৯৬৯ খ্রিষ্টাব্দের ৫ই জানুয়ারি কেন্দ্রীয় ছাত্র সংগ্রাম পরিষদ তাদের এগারো দফা দাবি পেশ করে, তন্মধ্যে শেখ মুজিবের ছয় দফার সবগুলোই অন্তর্ভুক্ত ছিল। উক্ত পরিষদের সিদ্ধান্তক্রমে আগরতলা ষড়যন্ত্র মামলা প্রত্যাহারের দাবিতে দেশব্যাপী ছাত্র আন্দোলনের প্রস্তুতি নেওয়া হয়। আন্দোলনটি এক পর্যায়ে গণআন্দোলনে রূপ নেয়। পরবর্তীকালে এই গণআন্দোলনই “ঊনসত্তরের গণঅভ্যুত্থান” নামে পরিচিতি পায়। মাসব্যাপী প্রতিবাদ ও প্রতিরোধ, ১৪৪ ধারা ভঙ্গ, কারফিউ, পুলিশের গুলিবর্ষণ এবং বেশ কিছু হতাহতের ঘটনার পর আন্দোলন চরম রূপ ধারণ করলে পাকিস্তান সরকার শেখ মুজিবকে মুক্তি দিতে বাধ্য হয়। তৎকালীন রাষ্ট্রপতি আইয়ুব খান রাজনৈতিক ব্যক্তিবর্গের সাথে এক গোলটেবিল বৈঠকের পর এই মামলা প্রত্যাহার করে নেন। একই সাথে শেখ মুজিবসহ অভিযুক্ত সকলকে মুক্তি দেয়া হয়। কেন্দ্রীয় ছাত্র সংগ্রাম পরিষদ ঐ বছরেরই ২৩শে ফেব্রুয়ারি শেখ মুজিবের সম্মানে ঢাকার রেসকোর্স ময়দানে (বর্তমানে সোহ্‌রাওয়ার্দী উদ্যান) এক সভার আয়োজন করে। লাখো জনতার অংশগ্রহণে আয়োজিত এই সম্মেলনে তৎকালীন ছাত্রনেতা তোফায়েল আহমেদ শেখ মুজিবকে “বঙ্গবন্ধু” উপাধি প্রদান করেন।  স্বীয় বক্তৃতায় শেখ মুজিব ছাত্র সংগ্রাম পরিষদের এগার দফা দাবির পক্ষে তার পূর্ণ সমর্থন ব্যক্ত করেন।
১৯৬৯ খ্রিষ্টাব্দে আইয়ুব খানের আহ্বানে অনুষ্ঠিত একটি সর্বদলীয় সম্মেলনে মুজিব তার ছয় দফাসহ অন্যান্য রাজনৈতিক দলের দাবিগুলো উপস্থাপন করেন। কিন্তু, তা প্রত্যাখ্যাত হলে সম্মেলন থেকে বের হয়ে আসেন তিনি। ১৯৬৯ খ্রিষ্টাব্দের ৫ই ডিসেম্বর শহীদ সোহ্‌রাওয়ার্দীর মৃত্যুবার্ষিকী উপলক্ষে আয়োজিত এক জনসভায় শেখ মুজিব পূর্ব পাকিস্তানকে “বাংলাদেশ” নামে নামকরণের ঘোষণা দেন। মুজিবের এই ঘোষণার ফলে সারাদেশে ব্যাপক গুঞ্জন ছড়িয়ে পড়ে। পশ্চিম পাকিস্তানি রাজনীতিবিদ এবং সামরিক কর্মকর্তারা তাকে একজন বিচ্ছিন্নতাবাদী নেতা হিসেবে মূল্যায়ন করতে শুরু করেন। মুজিবের বাঙালি সংস্কৃতি ও জাতিগত আত্মপরিচয়ের বহিঃপ্রকাশ প্রাদেশিক স্বায়ত্বশাসনের বিতর্কে নতুন মাত্রা এনে দেয়। অনেক বুদ্ধিজীবীদের মতে, যে দ্বিজাতি তত্ত্বের মাধ্যমে পাকিস্তান রাষ্ট্রের সৃষ্টি হয়েছে, বাঙালিদের আন্দোলন দ্বিজাতি তত্ত্বকে অস্বীকার করার নামান্তর। বাঙালিদের জাতিগত ও সংস্কৃতিগত এই আত্মপরিচয় তাদেরকে একটি আলাদা জাতিসত্তা প্রদানে সাহায্য করে। তবে মুজিব পূর্ব পাকিস্তানে ব্যাপক জনমত গড়ে তুলতে সমর্থ হন এবং ১৯৭০ খ্রিষ্টাব্দ নাগাদ কার্যত ভারতীয় উপমহাদেশের অন্যতম প্রভাবশালী নেতা হিসেবে আবির্ভূত হন।
৭০-এর সাধারণ নির্বাচন
গণঅভ্যুত্থানের বিরূপ প্রভাবে ১৯৬৯ খ্রিষ্টাব্দের ২৪শে মার্চ আইয়ুব খান রাষ্ট্রপতির পদ থেকে ইস্তফা দেন। ২৫শে মার্চ ইয়াহিয়া খান উক্ত পদে আসীন হন। তিনি ১৯৬৯ খ্রিষ্টাব্দের ২৮শে মার্চ এক ঘোষণায় পাকিস্তানে সাধারণ নির্বাচন অনুষ্ঠানের প্রতিশ্রুতি দেন। ১৯৭০ খ্রিষ্টাব্দের ১২ই নভেম্বর ভোলায় ঘূর্ণিঝড়ের কারণে প্রায় ১ লক্ষ মানুষের মৃত্যু হয় এবং ১০ লক্ষ মানুষ বাস্তুহারা হয়ে পড়ে। এতে জনগণ পশ্চিম পাকিস্তান সরকারের দুর্বল দুর্যোগ ব্যবস্থাপনার প্রতি চরম অসন্তোষ প্রকাশ করেন। অন্যদিকে কেন্দ্রীয় সরকার এটিকে ‘স্থানীয় নেতাদের ব্যর্থতা’ হিসেবে উল্লেখ করে। এসময় শেখ মুজিব বাস্তুহারাদের মাঝে ত্রাণ সহায়তা পৌঁছাতে থাকেন। ত্রাণ ও উদ্ধার কার্যক্রমের জন্য নির্বাচনের সময়সূচি পিছিয়ে দেয়া হয়। পরে ১৯৭০ খ্রিষ্টাব্দের ৭ই ডিসেম্বর (জাতীয়) ও ১৭ই ডিসেম্বর (প্রাদেশিক) “এক ব্যক্তির এক ভোটের ভিত্তিতে” নির্বাচন অনুষ্ঠিত হয়। ঐ সময় জাতীয় পরিষদে সদস্য সংখ্যা ছিল ৩১৩ জন। তন্মধ্যে পূর্ব পাকিস্তান থেকে ১৬৯ জন এবং পশ্চিম পাকিস্তান থেকে ১৪৪ জন প্রতিনিধি থাকতেন। ১৯৭০ খ্রিষ্টাব্দের নির্বাচনে শেখ মুজিবের নেতৃত্বে আওয়ামী লীগ জাতীয় ও প্রাদেশিক আইনসভায় নিরঙ্কুশ সংখ্যাগরিষ্ঠতা অর্জন করে। জাতীয় পরিষদে পূর্ব পাকিস্তানের জন্য বরাদ্দকৃত ১৬৯টি আসনের মধ্যে আওয়ামী লীগ ১৬৭টি আসনে বিজয়ী হয়। পূর্ব পাকিস্তানের ২টি আসন ছাড়া বাকি সবগুলোতে জয়ী হওয়ায় জাতীয় পরিষদের সংখ্যাগরিষ্ঠতাও অর্জন করে আওয়ামী লীগ। ১৭ই ডিসেম্বরে অনুষ্ঠিত প্রাদেশিক নির্বাচনের ৩০০টি আসনের মধ্যে ২৮৮টি আসনে আওয়ামী লীগ জয়লাভ করে।